**Анализ на решението на задача
ТРОЙКИ**

Прочитаме в масива a[i] елементите на дадената редица. Наивното решение, при което образуваме всички тройки ще вземе около 33% от точките, поради времевото ограничение за работата на програмата.

За да напишем програма, която решава всички тестове в рамките на ограниченията по време, използваме спомагателен булев масив p[k], в който маркираме с true елементите с индекс k, за които съществува елемент от дадената редица a[i], такъв че a[i]=k. След това използваме вложен цикъл, с който пробягваме всички двойки на дадената редица с индекси i1 < i2 и търсим такива, че p[a[i1]+a[i2]] е маркиран. Това означава, че сумата a[i1]+a[i2] се среща като стойност някъде в дадената редица. Преброяваме всички такива случаи и накрая извеждаме удвоената стойност на този брой.

*Автор:**Емил Келеведжиев*